ચીટરે નિલેશભાઇ તથા તેમના પત્નીના મોબાઈલ ફોન પર જે ઓ.ટી.પી. નંબર આવે તે આપવાનું કહેતા બન્નેએ પોતાના ફોન પર આવેલા ઓ.ટી.પી. નંબર આપી દેતા ગઠિયાએ પલવારમાં નિલેશભાઇના બેન્ક ઓફ બરોડાના એકાઉન્ટમાંથી અને વિપાબેનના આઈ.સી.આઈ.સી.આઈ.ના ખાતામાંથી કુલ રૂ.૧.૫૨ લાખ યુ.પી.આઈ. મારફત પોતાના ખાતામાં ટ્રાન્સફર કરાવી લીધા હતા. રાજકોટ શહેર અને જિલ્લામાં બેન્ક કર્મચારી તરીકે ઓળખ આપી ઓ.ટી.પી. કે પીન નંબર મેળવી છેતરપિંડીના અનેક બનાવો બન્યા છે છતા પોલીસને તેનો ભેદ ઉકેલવામાં સફળતા સાંપડી નથી. શાપર પોલીસે ગુનો દાખલ કરી વધુ તપાસ એસ.ઓ.જી.ના હવાલે કરતા પી.આઈ. એમ.એન. રાણા દ્વારા મોબાઈલ નંબરના આધારે તપાસ હાથ ધરવામાં આવી છે.